CELEX: 62020CN0683
Language: sk
Date: 2020-12-17 00:00:00
Title: Vec C-683/20: Žaloba podaná dňa 17. decembra 2020 – Európska komisia v. Slovenská republika

15.2.2021   
            
            
               SK
            
            
               Úradný vestník Európskej únie
            
            
               C 53/27
            
         
      Žaloba podaná dňa 17. decembra 2020 – Európska komisia v. Slovenská republika
      (Vec C-683/20)
      (2021/C 53/37)
      Jazyk konania: slovenčina
      
         Účastníci konania
      
      
         Žalobkyňa: Európska komisia (v zastúpení: R. Lindenthal, M. Noll-Ehlers, splnomocnení zástupcovia)
      
         Žalovaná: Slovenská republika
      
         Návrhy
      
      
                  —
               
               
                  vyhlásiť, že Slovenská republika porušila článok 8 ods. 2 a článok 10 ods. 2 v spojení s prílohou VI smernice Európskeho parlamentu a Rady 2002/49/ES (1) z 25. júna 2002, ktorá sa týka posudzovania a riadenia environmentálneho hluku tým, že nevypracovala akčné plány a neposlala Komisii zhrnutie akčných plánov pre 445 väčších cestných úsekov,
               
            
                  —
               
               
                  vyhlásiť, že Slovenská republika porušila článok 8 ods. 2 a článok 10 ods. 2 v spojení s prílohou VI smernice Európskeho parlamentu a Rady 2002/49/ES z 25. júna 2002, ktorá sa týka posudzovania a riadenia environmentálneho hluku tým, že nevypracovala akčné plány a neposlala Komisii zhrnutie akčných plánov pre 16 väčších železničných úsekov, a
               
            
                  —
               
               
                  zaviazat’ Slovenskou republiku na náhradu trov konania.
               
            
         Žalobné dôvody a hlavné tvrdenia
      
      Podľa článku 8 ods. 2 smernice Európskeho parlamentu a Rady 2002/49/ES z 25. júna 2002, ktorá sa týka posudzovania a riadenia environmentálneho hluku mala Slovenská republika zabezpečiť vypracovanie akčných plánov pre väčšie cestne úseky (cesty s viac ako 3 mil. prejazdov vozidiel za rok) a väčšie železničné úseky (železničné trate s viac ako 30 000 prejazdmi vlakov za rok) v rámci jej územia do 18. júla 2013. Podľa článku 10 ods. 2 v spojení s prílohou VI tejto smernice mala potom Slovenská republika zabezpečiť, aby boli zhrnutia akčných plánov zaslané Komisii do 18. januára 2014.
      Slovenská republika si nesplnila povinnosti vyplývajúce z článku 8 ods. 2 smernice a z článku 10 ods. 2 smernice v spojení s prílohou VI smernice, pokiaľ ide o 445 väčších cestných úsekov a 16 väčších železničných úsekov, ktoré predtým oznámila Komisii.
      
         (1)  Ú. v. ES 2002, L 189, s. 12; Mim. vyd. 15/007, s. 101.